Com a resultat de l'adaptació i flexibilització dels exàmens PAU-2020 en l'actual situació generada per l'evolució de la pandèmia COVID-19, en relació a l'examen de LITERATURA CATALANA s'acorda l'estructura següent:
L'examen consisteix a fer TRES exercicis.
desenvolupar UN dels dos comentaris de text proposats en la segona part [5 punts].
En aquest examen es manté la tipologia habitual dels exercicis i els criteris generals d'avaluació, així com la informació addicional de la matèria, establerts a l'inici del curs actual.
La prova permet triar entre dues opcions (A i B).
Cada opció conté 3 preguntes entre les quals les dues primeres tenen caràcter teòric, i la tercera és un comentari de text.
Les tres preguntes es refereixen a tres lectures diferents.
Pel que fa a la tercera pregunta, si una opció proposa el comentari d'un text poètic, l'altra proposa el d'un text dramàtic o narratiu.
Has de demostrar que coneixes els aspectes fonamentals de cada lectura, com per exemple, el context històric i literari de l'obra, l'estructura narrativa o dramàtica, els personatges i les seves relacions o els aspectes formals.
Les preguntes 1 i 2 serveixen per valorar de manera separada la capacitat de generalització i la de descriure amb precisió aspectes més acotats.
Els 5 punts amb els quals es valora aquesta segona part es distribueixen així:
S'avaluen fonamentalment els continguts i, per tant, es valora per sobre de tot l'adequació de les respostes a les indicacions dels enunciats.
Les respostes han de demostrar un coneixement suficient de l'obra.
Has de ser capaç de contextualitzar l'obra en la producció de l'autor i en el seu marc estètic (corrents i moviments literaris), cultural i històric, d'explicar-ne els aspectes més rellevants i de comentar-ne fragments significatius o les parts que la componen.
L'enunciat indica quins punts imprescindibles has de desenvolupar obligatòriament.
També pots explicar altres aspectes del tema proposat que no estiguin indicats expressament en l'enunciat; si ho fas de manera correcta i pertinent se't pot donar 1 punt extra (sense sobrepassar mai la puntuació de la pregunta).
Es valora que sapigues descriure amb precisió i interpretar amb una certa profunditat a partir de les dades i orientacions de l'enunciat.
L'avaluador/a considera error tant allò que no es diu i s'hauria de dir -d'acord amb l'enunciat- com totes les afirmacions errades.
En el comentari de text no s'admet com a vàlida la simple paràfrasi -llevat que es demani expressament o que es faci servir com a punt de partida per a la interpretació-.
Es valora positivament la capacitat de relacionar els aspectes formals amb el contingut del text.
Es valoren negativament, en canvi, els comentaris que es limiten a constatar evidències, a acumular afirmacions inconnexes o a exposar idees generals sobre l'obra, l'autor o el context sense partir de l'anàlisi del text.
El farciment amb informacions innecessàries i no pertinents es considera negatiu en el còmput dels punts dedicats als aspectes metodològics.
Penalització per errors gramaticals
No hi ha un barem que penalitzi cada error.
La nota final de l'examen es pot reduir fins a 2 punts en casos d'errors gramaticals molt greus, redacció molt deficient i problemes de comprensió.
S'entenen per errors greus les errades ortogràfiques com la confusió entre b/v, i/y; l'ús erroni de la lletra h; la mala puntuació; els castellanismes lèxics, morfològics i sintàctics; l'omissió de pronoms àtons; els anacoluts sistemàtics, etc. Són poc greus o lleus l'oblit ocasional d'accents, l'ús de la dièresi incorrecta, els relatius col·loquials, l'ortografia dels pronoms febles, etc.
En l'enllaç de la dreta trobaràs el llistat de lectures obligatòries per a la matèria de Literatura catalana per a la PAU 2020.